Αδαίος ο Αλεκτρυών

Ο Αδαίος ή Αδδαίος (4ος αι. π.Χ.), ο αποκαλούμενος Αλεκτρυών [κόκορας], ήταν Μακεδόνας στρατιωτικός, αρχηγός των μισθοφόρων του Φιλίππου Β'. Σκοτώθηκε από τον Αθηναίο στρατηγό Χάρη στα Κύψελα της Θράκης.

Διακωμωδήθηκε από τους κωμικούς ποιητές Αντιφάνη και Ηρακλείδη και η φράση "Φιλίππου Ἀλεκτρυών" έγινε παροιμιώδης. (Λεγόταν, όπως μας πληροφορεί ο παροιμιογράφος Ζηνόβιος, για αυτούς που είχαν την τάση να καυχιούνται υπερβολικά για ασήμαντα και μικρά κατορθώματα.)

Παραπομπές 

Αρχαίοι Έλληνες στρατηγοί
Αρχαίοι Μακεδόνες